Diari Oficial de la Generalitat Valenciana


Sumari del DOGV 9986, del 18-11-2024 (2024/11866)

RESOLUCIÓ de 12 de novembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11850

CVE
:   EAUG-M-4781-70581

Data del document
:   12-11-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública d’una plaça d'aquest organisme amb contracte laboral a càrrec d’una línia d’investigació, segons figura a l’annex d'aquesta resolució, d'acord amb les bases següents:

*Primera. Normes generals*

1.1. Aquesta oferta té per objecte la selecció de personal per a cobrir un lloc de personal laboral per a una línia d’investigació mitjançant el sistema de concurs.

1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.

1.3. El procés selectiu que es realitze en la convocatòria te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4. L'adjudicació d’un lloc a les persones aspirants que superen aquest procés selectiu s'efectua d'acord amb l'ordre de puntuació obtinguda, sempre que reunisquen els requisits exigits a l'annex de la convocatòria.

1.5. Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d'anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), secció de PAS Investigació:           <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2. Tenir complerts almenys 16 anys el dia en què acaba el termini de presentació de sol·licituds.

2.3. Posseir les titulacions acadèmiques que figuren a l'annex corresponent a la convocatòria, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV,

<https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>  aprovada per Acord del Consell de Govern de 20 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS Investigació

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones interessades una guia a la qual es pot accedir a través de l’enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç:

<https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç:

[https://tiqueting.uv.es/create-ticket?goto=form&organization=30&department=48&team=327&ticket\_type=439&type=both.](https://tiqueting.uv.es/create-ticket?goto=form&organization=30&department=48&team=327&ticket_type=439&type=both%20%20.)

3.2 El termini de presentació de les sol·licituds és de 20 dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>   .

No és necessari que els documents adjuntats estiguen confrontats en aquest moment del procediment; n’hi ha prou amb la declaració responsable de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1. El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3. Finalitzat el procés selectiu, la baremació de les persones aspirants i la proposta de contractació es publica en el tauler oficial d'anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3 d'aquesta base.

5.5. La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6. Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1. La comissió avaluadora és la que figura en l'annex de la convocatòria.

6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la pàgina web:

<https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3. La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4. El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5. Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1. Una vegada haja acabat el procés selectiu derivat d'aquesta convocatòria, el contracte es formalitzarà per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2. La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1. Acabament o esgotament de la consignació pressupostària.

7.3.2. Acabament de les tasques consignades al lloc de l'empleat o empleada dins del projecte.

7.3.3. Acabament del projecte.

*Vuitena. Informació sobre les dades recollides*

8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometre a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3. Per a més informació sobre el tractament de les dades, es pot accedir a l’enllaç:

<https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Desena. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

València, 12 de novembre de 2024

(p. d., de la rectora, Resolució 20.05.2022; DOGV 30.05.2022)

Juan Vicente Climent Espí

Gerent

ANNEX I

*Projecte: «Metabolic support of myelin maintenance and regeneration in the central nervous system. CPI-24-505» (CIDEXG/2023/23) Programa per al suport de persones investigadores amb talent – Pla GenT, convocades per Resolució de 14 de novembre de 2022, de la Conselleria d’Innovació, Universitats, Ciència i Societat Digital (actualment: Conselleria d’Educació, Cultura, Universitats i Ocupació), per a l’exercici 2023. A càrrec de la línia d’investigació: «Metabolic support of myelin maintenance and regeneration in the central nervous system».*

Oferta pública d’un lloc de treball de tècnic/a especialista de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a especialista de suport a la investigació.

Grup: B.

Subgrup: B.

1.2 Dotació de l’ajuda: segons l'establert en l'annex I, punt primer, apartat 8. a) 1. de la Resolució de 14 de novembre de 2022, de la Conselleria d'Innovació, Universitats, Ciència i Societat Digital (actualment: Conselleria d’Educació, Cultura, Universitats i Ocupació), per la qual es convoquen , per a l'exercici 2023, subvencions del Programa per al suport de persones investigadores amb talent – Pla GenT. (DOGV 9473 / 18/11/2022).

1.3. Jornada de treball: 35 hores setmanals.

1.4. Funcions i tasques que s’han de desenvolupar:

– Processament mostres per a microscòpia confocal i electrònica.

– Cultiu cel·lular.

– Manipulació sagne humana i altres líquids.

– Immunohistoquímica.

1.5. Objecte i període: assistir als investigadors en la realització d'experiments.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Cicle formatiu de Grau Superior de la branca Sanitat o titulació equivalent.

1.6.2. Acreditació professional de categoria B sobre animals utilitzats per a l'experimentació i altres fins científics d'acord amb l'RD 53/2013 i l'Orde ECC/566/2015.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Experiència en Microscòpia Electrònica.

– Experiència en Cultiu Cel·lular.

– Experiència en tècniques histològiques, especialment en sistema nerviós.

– Experiència en manipulació de líquids de pacients (laboratori hospitalari)

– Experiència en microscòpia confocal.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Joaquin Baixeras Almela, professor del Departament de Zoologia.

Vocal 1: Vanja Tepavcevic Mandic, investigadora de l’Institut Cavanilles Biodiversitat i Biologia Evolutiva.

Vocal 2: Alicia Forment Aliaga, professora del Departament de Química Inorgànica.

Vocal 3: Rosana Saez Perez, professora del Departament de Biologia Cel·lular, Biologia Funcional i Antropologia Física.

Secretari: Vicente Herranz Perez, professor del Departament de Biologia Cel·lular, Biologia Funcional i Antropologia Física.

4. Comissió avaluadora suplent

President: Enrique Font Bisier, professor del Departament de Zoologia.

Vocal 1: Xavier Josep Ponsoda Marti, professor del Departament de Biologia Cel·lular, Biologia Funcional i Antropologia Física.

Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.

Vocal 3: Lucia Ines Torrijos Saiz, investigadora de l’Institut Cavanilles Biodiversitat i Biologia Evolutiva.

Secretari: Jose Miguel Blasco Ibañez, professor del Departament de Biologia Cel·lular, Biologia Funcional i Antropologia Física.

Per a les comunicacions i qualsevol problema que puga sorgir, la comissió avaluadora té la seu en l’Institut Cavanilles de Biodiversitat i Biologia Evolutiva (ICBBE), de la Universitat de València.

ANNEX II

*Projecte: «Proteostasis mediada por EIF5A: implicaciones en el envejecimiento y en enfermedades Neurodene. CPI-24-597». Cofinançat per l'Agència Estatal d’Investigació –AEI–, el Ministeri de Ciència, Innovació i Universitats i per la Unió Europea a través del Fons Europeu de Desenvolupament Regional –FEDER–. A càrrec de la línia d’investigació: «Proteostasis mediada por EIF5A: implicaciones en el envejecimiento y en enfermedades Neurodene».*

Oferta pública de dos llocs de treball de tècnic/a mitjà/na de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a mitjà/na de suport a la investigació.

Grup: A.

Subgrup: A2.

Complement de destinació: 18.

Complement específic: E017.

1.2. Jornada de treball: 22 hores setmanals.

1.3. Funcions i tasques que s’han de desenvolupar:

– Obtenció de soques mutants de llevat.

– Anàlisis fenotípics i moleculars de les noves soques.

– Anàlisi per citometria de flux i ChIP dels mutants de llevat.

1.4. Objecte i Període: suport investigació en la proteïna eIF5A de llevat.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Biotecnologia, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Màster en Investigació de Biologia Molecular, Cel·lular i Genètica, o titulació equivalent.

– Treball de Fi de Màster en investigació en Biologia Molecular de llevat.

– Experiència de treball amb el factor de traducció eIF5A de llevat.

– Experiència en transformació llevat, obtenció de mutants, Western-blot, RT-qPCR,

microscòpia de fluorescència, experiments de resposta a estrès, anàlisis fenotípics de

llevats i ChIP.

– Experiència en citometria de flux per analitzar viabilitat i sondes fluorescents en cèl·lules de llevat.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Juan Ferré Manzanero, professor del Departament de Genètica.

Vocal 1: Elia Paula Alepuz Martinez, professora del Departament de Bioquímica i Biologia Molecular.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Julia Victoria Marin Navarro, professora del Departament de Bioquímica i Biologia Molecular.

Secretària: Carolina Rausell Segarra, professora del Departament de Genètica.

4. Comissió avaluadora suplent

Presidenta: Maria Isabel Fariñas Gomez, professora del Departament de Biologia Cel·lular, Biologia Funcional i Antropologia Física.

Vocal 1: Jose Enrique Perez Ortin, professor del Departament de Bioquímica i Biologia Molecular.

Vocal 2: Isabel Arrillaga Mateos, professora del Departament de Biologia Vegetal.

Vocal 3: Rodolfo Gozalo Gutierrez, professor del Departament de Botànica i Geologia.

Secretari: Roque Luis Ros Palau, professor del Departament de Biologia Vegetal.

Per a les comunicacions i qualsevol problema que puga sorgir, la comissió avaluadora té la seu a l´ Institut Universitari de Biotecnologia i Biomedicina (BIOTECMED), de la Universitat de València.

ANNEX III

*Projecte: «Terapia fágica frente a infecciones bacterianas multirresistentes en dispositivos endovasculares. CPI-24-605». A càrrec de la línia d’investigació: «Terapia fágica frente a infecciones bacterianas multirresistentes en dispositivos endovasculares».*

Oferta pública d’un lloc de treball de tècnic/a mitjà/na de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a mitjà/na de suport a la investigació.

Grup: A.

Subgrup: A2.

Complement de destinació: 18.

Complement específic: E017.

1.2. Jornada de treball: 20 hores setmanals.

1.3. Funcions i tasques que s’han de desenvolupar:

– Manteniment d’un laboratori de microbiologia de nivell 2 de contenció biològica.

– Preparació de medis de cultiu microbiològics, tampons i reactius.

– Purificació de bacteriòfags de mostres clíniques i ambientals.

– Caracterització biològica, molecular, bioinformàtica i genòmica de bacteriòfags.

– Anàlisis estadístiques i bioinformàtiques, i elaboració d’informes i resultats.

– Base de dades i tractament de les mateixes.

1.4. Objecte i Període: caracterització biològica, molecular, bioinformàtica i genòmica de bacteriòfags de bacteris patògens clínics de nivell 2 de contenció biològica.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Biologia, o titulació equivalent.

1.5.2. Valencià: Certificat de nivell C1, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Experiència en laboratori de microbiologia amb bacteris patògens clínics i de quarantena en condicions de contenció biològica de nivell 2.

– Experiència amb bacteriòfags de bacteris patògens clínics i de quarantena en condicions de contenció biològica de nivell 2 en models in vitro.

– Experiència en tècniques de biologia molecular.

– Formació i experiència en tractament de dades.

– Formació i experiència en bioinformàtica.

– Formació i experiència en anàlisi de genomes vírics.

– Experiència en suport en redacció d’informes.

– Formació i experiència en divulgació sobre bacteriòfags de patògens clínics i de quarantena de nivell 2 de contenció.

– Comunicacions a congressos sobre bacteriòfags de bacteris patògens clínics i de quarantena de nivell 2 de contenció.

– Coneixements d’anglès de nivell B1, o equivalent.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Carlos Muñoz Collado, professor del Departament de Microbiologia i Ecologia.

Vocal 1: Elena Gonzalez Biosca, professora del Departament de Microbiologia i Ecologia.

Vocal 2: Rodolfo Gozalo Gutierrez, professor del Departament de Botànica i Geologia.

Vocal 3: Ester Carbo Valverde, professora del Departament de Biologia Vegetal.

Secretària: Carolina Rausell Segarra, professora del Departament de Genètica.

4. Comissió avaluadora suplent

Presidenta: Rosa Aznar Novella, professora del Departament de Microbiologia i Ecologia.

Vocal 1: Sergi Maicas Prieto, professor del Departament de Microbiologia i Ecologia.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Jesus Rodriguez Diaz, professora del Departament de Microbiologia i Ecologia.

Secretària: Maria Isabel Fariñas Gomez, professora del Departament de Biologia Cel·lular, Biologia Funcional i Antropologia Física.

Per a les comunicacions i qualsevol problema que puga sorgir, la comissió avaluadora té la seu al Departament de Microbiologia i Ecologia de la Facultat de Ciències Biològiques, de la Universitat de València.

ANNEX IV

*Projecte: «VIII Convocatoria Programa UNIDIVERSIDAD 2024-2025 – Universidad Inclusiva – UV. CPI-24-617». Finançat pel Fons Social Europeu+ i la Fundació ONCE. A càrrec de la línia d’investigació: «VIII Convocatoria Programa UNIDIVERSIDAD 2024-2025 – Universidad Inclusiva– UV».*

Oferta pública d’un lloc de treball de tècnic/a superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a superior de suport a la investigació.

Grup: A.

Subgrup: A1.

Complement de destinació: 20.

Complement específic: E029.

1.2. Jornada de treball: 20 hores setmanals.

1.3. Funcions i tasques que s’han de desenvolupar:

– Acció tutorial.

– Adaptacions individualitzades.

– Intervenció individualitzada de modificació de conductes.

– Entrevistes amb les famílies.

– Suport durant les pràctiques.

– Assistència individualitzada a cada participant quan siga necessari.

1.4. Objecte i Període: suport al programa universitari de formació per a millorar les habilitats sociolaborals de joves amb discapacitat intel·lectual, del desenvolupament i/o de l'espectre autista.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Màster d’Educació Especial, o titulació equivalent.

– Experiència en programes d’Inclusió d’Estudiants amb DI.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

Presidenta: Marta Vergara Martinez, professora del Departament de Psicologia Evolutiva i de l’Educació.

Vocal 1: Vicenta Avila Clemente, professora del Departament de Psicologia Evolutiva i de l’Educació.

Vocal 2: Vicente Javier Prado Gasco, professor del Departament de Psicologia Social.

Vocal 3: Antonio M. Ferrer Manchon, professor del Departament de Psicologia Evolutiva i de l’Educació.

Secretària: Laura Gil Pelluch, professora del Departament de Psicologia Evolutiva i de l’Educació.

4. Comissió avaluadora suplent

President: Ladislao Salmeron Gonzalez, professor del Departament de Psicologia Evolutiva i de l’Educació.

Vocal 1: Amelia Maña Lloria, professora del Departament de Psicologia Evolutiva i de l’Educació.

Vocal 2: Juan C. Ruiz Ruiz, professor del Departament de Metodologia de les Ciències del Comportament.

Vocal 3: Inmaculada Fajardo Bravo, professora del Departament de Psicologia Evolutiva i de l’Educació.

Secretària: Cristina Vargas Pecino, professora del Departament de Psicologia Evolutiva i de l’Educació.

Per a les comunicacions i qualsevol problema que puga sorgir, la comissió avaluadora té la seu a l’Estructura de Recerca Interdisciplinar de Lectura (ERI), de la Universitat de València.